open-index/open-wikipedia-markdown huggingface dataset:
Independientes por Vilagarcía

**Independientes por Vilagarcía** (IVIL) foi un partido local do concello de Vilagarcía de Arousa. O seu líder era o exalcalde popular José Luis Rivera Mallo.

## Historia 
Rivera Mallo (alcalde de Vilagarcía de 1983 a 1991) separouse do Partido Popular a finais de 1998 logo de ser abruptamente destituído presidencia da Autoridade Portuaria de Vilagarcía no mes de abril. En 1999 rexistrou IVIL, un partido localista co cal se presentaría ás eleccións municipais de xuño dese ano. Moi lonxe de conseguir recupera-lo poder, dado que o PSdeG de Javier Gago lograra unha cómoda maioría absoluta, si conseguiu facerlle un considerable dano ao PP, o cal baixou de 9 a 4 concelleiros, logrando Rivera quedar moi cerca deles con 3.

Nas eleccións de 2003 o PP conseguiu subir un concelleiro a costa de IVIL, quedando a relación de forzas 5 a 2 a favor dos populares. No 2007 consolidouse esa tendencia, quedando IVIL con tan só 1 acta (a do propio Rivera Mallo) e o PP subindo ata 7, se ben os populares seguían por detrás dos socialistas en votos. Nas eleccións de 2011 IVIL mantivo 1 concelleiro, e incluso conseguiu sumar lixeiramente apoios, 12 votos máis, rompendo a tendencia á baixa das anteriores convocatorias. Pola súa banda o PP conseguiu gañar as eleccións con 10 concelleiros, a un da maioría absoluta, tras comerlle terreo aos grupos da esquerda, en especial os socialistas. Polo tanto, Rivera Mallo convirteuse na chave de goberno, ben para favorecelo acceso dos seus excompañeiros á alcaldía, 20 anos despois de que a perdesen con el como cabeza de lista, ou pactar un goberno alternativo coa esquerda. Finalmente Rivera optou por votarse a si mesmo, polo que o candidato do PP, Tomás Fole, logrou a alcaldía ó encabeza-la lista máis votada. 

En outubro de 2011 Rivera Mallo alcanzou un acordo co Partido Popular que prevía a disolución de IVIL e a integración dos seus integrantes na formación conservadora. Isto supuxo a inmediata volta de Rivera ao PP e a súa inclusión na candidatura ao España pola provincia de Pontevedra do partido nas eleccións xerais do seguinte mes, polo cal renunciaría á súa acta de concelleiro e daría paso ao seu número 2, Cholo Dorgambide, que se integraría no goberno local de Tomás Fole e lle garantizaría a maioría absoluta. Finalmente Rivera resultou elixido senador e abandonou o concello.

Porén, e pese a integración de Rivera e Dorgambide no PP (chegou a formar parte da candidatura nas eleccións de 2015, se ben pasaron á oposición), o partido non foi formalmente disolto e algúns dos seus dirixentes mantiveronse ao marxe do PP, logo de que esta formación non fixese un mínimo xesto por integrar ao resto dos independentes, incluso habendo colaborado os seus integrantes cos populares nas campañas electorais das xerais de 2011 e as autonómicas de 2012. Posteriormente, algúns dos membros de IVIL vincularíanse a Ciudadanos.

## Notas
## Véxase tamén 
### Outros artigos 
*Eleccións municipais en Vilagarcía de Arousa
Sophie Turner

**Sophie Turner**, nada o 21 de febreiro de 1996 en Northampton, é unha actriz inglesa. No seu primeiro papel fronte as cámaras, Turner interpreta a Sansa Stark, a filla máis vella de Eddard Stark na serie de televisión *Game of Thrones*.

## Filmografía 
### Cinema 
### Televisión 
miniatura|dereita|Turner en 2017.

### Vídeos musicais 
## Notas 
## Véxase tamén
Segunda división española 1930/31

A tempada **1930–31** da **Segunda División de España** de fútbol corresponde á 3º edición do campionato. O Valencia CF foi ascendido a Primeira División, mentres que o Iberia Sport Club descendeu á Terceira División.
## Clasificación
## Datos finais
***Campión de Segunda División**: Valencia CF
***Ascenso a Primeira División**: Valencia CF
***Descenso a Segunda División**: CE Europa
***Ascenso a Segunda División**: Celta de Vigo
***Descenso a Terceira División**: Iberia Sport Club

## Véxase tamén
### Ligazóns externas
*Páxina da LFP
BC Dinamo Tbilisi

O **BC Dinamo Tbilisi** (en xeorxiano: დინამო თბილისი) é un club profesional de baloncesto xeorxiano con sede na cidade de Tbilisi, capital do país. Actualmente xoga na Georgian Super Liga, a máxima categoría do baloncesto xeorxiano. O Dinamo foi un dos primeiros equipos campións da Copa de Europa (actual Euroliga), torneo que conseguiu en 1962 tras ser subcampión en 1960, sendo o único equipo xeorxiano en gañar a competición.

## Historia 
O BC Dinamo foi fundado no ano 1934 como a división de baloncesto do Sociedade Deportiva Dinamo. Durante os anos 1950 e 1960, o club era un dos equipos principais da Unión Soviética. Nesa época gaña o campionato de Liga en catro ocasións, a Copa en tres, e finaliza en posicións de medalla (tres primeiros) outras oito veces máis.

No ano 1960, o Dinamo consegue chegar á final da Copa de Europa (o predecesor da actual Euroliga), onde foron derrotados polo ASK Riga en dous partidos. Dous anos máis tarde, volven lograr chegar á final desta competición, e nesta ocasión, logran ser coroados como o equipo mellor de Europa ao derrotar ao Real Madrid nun encontro disputado na localidade suíza de Xenebra. O adestrador do club naquel tempo era o lendario Otar Korkia, quen xa fora xogador do club e que foi nomeado en 1991 como un dos 50 mellores xogadores da historia da FIBA. O Dinamo tamén lograría chegar á da Copa Saporta en 1969, onde foron derrotados polo Slavia de Praga.

Dinamo foi ademais o primeiro gañador do campionato xeorxiano tras a independencia do país en 1991. En total, desde aquela, o club gaña catro Ligas de Xeorxia e unha Copa. O fracaso á hora de encontrar un patrocinador propiciou a falta de éxitos do club durante os anos 2000. Con todo, o Banco de Xeorxia converteuse no principal mecenas do equipo do equipo en 2011, o cal permitiu a incorporación de xogadores estranxeiros e fixar obxectivos máis ambiciosos de cara ao futuro. O éxito viuse finalmente materializado na temporada 2013−14 estación coa primeira aparición do Dinamo na final da Liga tras unha década. Ademais o club conseguiría gañar o título con solvencia.

## Palmarés 
### Unión Soviética 
**Liga da Unión Soviética**
* **Campións (4):** 1950, 1953, 1954, 1968
* Subcampións (4): 1947, 1960, 1961, 1969
* Terceiro posto (4): 1948, 1952, 1965, 1977
**Copa da Unión Soviética**
* **Campións (3):** 1949, 1950, 1969

### Xeorxia 
**Liga de Xeorxia**
* **Campións (3):** 1991, 1992, 2003, 2014
**Copa de Xeorxia**
* **Campións (1):** 2004

### Europa 
**Euroliga**
* Campións (1): 1962
* Subcampións (1):* 1960
**Copa Saporta**
* Subcampións (1):* 1969

## Véxase tamén 
### Ligazóns externas 
* Sitio web oficial *(en xeorxiano)*
Vejer de la Frontera

**Vejer de la Frontera** é un concello español da provincia de Cádiz, en Andalucía. A locución "de la Frontera" alude á antiga fronteira do Reino de Granada.

No ano 2008 contaba con 12.992 habitantes. A súa extensión superficial é de 264&nbsp;km² e ten unha densidade de 49,42 hab/km². Posúe 8&nbsp;km de costa, denominada como a praia de El Palmar de Vejer. Atópase a unha altitude de 201 metros e a 54 quilómetros da capital de provincia, Cádiz, xunto ao río Barbate.

Vejer estivo poboada desde o Paleolítico e xa estaba fortificada na Idade de Bronce. En época prerromana denominouse *Besaro* e acháronse restos do século VII a. C. debaixo das murallas actuais. Durante a etapa romana pasa a denominarse *Baesippo*. No 711 pasou a mans musulmás tras a batalla da Janda, na cal os musulmáns, comandados por Tarik, derrotaron a Don Rodrigo. Durante cinco séculos e medio permaneceu baixo dominio musulmán, denominándose *Besher*.

## Véxase tamén 
### Ligazóns externas 
*Ayuntamiento de Vejer de la Frontera
Punta Umbría

**Punta Umbría** é un concello español da provincia de Huelva, en Andalucía. No ano 2010 tiña 14.714 habitantes. A súa extensión superficial é de 38&nbsp;km² e ten unha densidade de 387,2 hab/km².

Atópase situada a unha altitude de 7 metros e a 21 quilómetros da capital de provincia, Huelva. Hoxe Punta Umbría presenta unha fisionomía moi distinta da que viron os ingleses, de cuxa presenza quedou a singular arquitectura das casas de madeira nas que pasaban o verán e as cales aínda se coñecen como "casas dos ingleses". Un dos atractivos turísticos da cidade é precisamente unha casa museo onde se recrea o modo de vida dos británicos nesta zona de Andalucía a finais do século XIX e principios do século XX.

## Notas 
## Véxase tamén 
### Ligazóns externas 
* Punta Umbría - Sistema de Información Multiterritorial de Andalucía
Maisie Williams

**Maisie Williams**, nada o 15 de abril de 1997 en Bristol, é unha actriz do Reino Unido. Até o de agora só interpretou un papel que lle reportou un notábel recoñecemento como actriz, que é o de Arya Stark, unha rapaza pouco da familia nobre dos Stark, na serie de televisión *Game of Thrones*. En 2015 participou en diversos episodios da serie británica *Doutor Who* como Ashildr, unha rapaza dun pobo xermánico atacado por alieníxenas.

## Filmografía 
### Cinema 
### Televisión 
## Notas 
## Véxase tamén
Salobreña

**Salobreña** é un concello español da provincia de Granada, situado na parte centro-oeste da Costa Granadina. Limita cos municipios de Los Guájares, Vélez de Benaudalla, Motril, Almuñécar, Ítrabo e Molvízar.

Este municipio, a beiras do mar Mediterráneo, compono tres núcleos de poboación: Lobres, Caleta-La Guardia e Salobreña. O núcleo principal de poboación está situado nunha roca coroada por un castelo árabe do século X que no pasado, durante o reinado nazarí, foi a prisión real. No seu termo municipal desemboca o río Guadalfeo. Outros puntos importantes en Salobreña son a igrexa do Rosario, a Medina e o parque de Fuente.

## Demografía 
Segundo o INE, no ano 2024 tiña unha poboación de 12.660 habitantes.

## Véxase tamén 
### Ligazóns externas 
* Ayuntamiento de Salobreña
Torrox

**Torrox** é un concello español da provincia de Málaga, na comunidade autónoma de Andalucía. Está situado na Costa do Sol Oriental, a beiras do mar Mediterráneo e ao pé da Serra de Almijara. É a cabeza do partido xudicial que leva o seu nome e un dos municipios que conforman a comarca da Axarquía e a Mancomunidade de Municipios da Costa do Sol-Axarquía.

O seu termo municipal ten unha superficie 51 km² que se estenden polo val do río homónimo, e unha poboación de 16.395 habitantes, segundo o censo do INE de 2008. Esta distribúese en dous núcleos diferenciados; o antigo núcleo de Torrox, situado no interior, e Torrox Costa, situado no litoral, onde se atopa a maior parte da poboación. Cabe mencionar que alberga a unha das maiores colonias de residentes alemáns de España.

Debido ás súas praias e infraestrutura turística é un lugar moi transitado durante os meses de verán. Os terreos agrícolas son dunha elevada produtividade grazas ao microclima subtropical da zona, que permite o cultivo de froitas tropicais como o aguacate, a manga ou o níspero, que se suman á produción de hortalizas e plantas ornamentais baixo plástico.

Crese que as orixes do Torrox están nunha cidade-factoría romana probablemente chamada *Caviclum*. Os árabes impulsaron a plantación das árbores da morera, convertendo a Torrox nun centro da industria da seda, que atendía a demanda dos mercados de Málaga e Granada, onde era moi apreciada. Tras a conquista castelá sufriu as consecuencias da rebelión dos mouriscos, a expulsión destes e as seguintes repoboacións.

## Véxase tamén
Berja

**Berja** é un concello español da provincia de Almería, en Andalucía. No ano 2010 contaba con 15.325 habitantes. A súa extensión superficial é de 218&nbsp;km² e ten unha densidade de 66,3 hab/km². Os seus coordenadas xeográficas son 36º 51' N, 2º 57' O. Atópase situada a unha altitude de 335 metros e a 52 quilómetros da capital de provincia, Almería.

O termo municipal de Berja, linda ao leste limita cos municipios de Dalías e El Ejido, ao sur co de Adra, ao oeste coa provincia de Granada, e ao norte cos municipios de Alcolea, Laujar de Andarax e Fondón.

Destaca a presenza de numerosos mananciais, ao redor dos cales articúlanse os distintos barrios e centros. O insigne Manuel Gómez Moreno destacou este feito: alí onde había auga, e a terra era propicia, o home tomaba asento. Desde os poetas árabes, ata os viaxeiros románticos do século XIX (Richard Ford, Pedro Antonio de Alarcón), sempre se fai mención á auga en Berja.

Os seus barrios son entre outros: Castala, Benejí, Alcaudique, Río Grande, Río Chico, Hirmes, San Roque, Balanegra e La Peñarrodada.

## Véxase tamén 
### Ligazóns externas
* Concello de Berja
Golfo de Valencia

O **golfo de Valencia** é un entrante do mar Balear (Mediterráneo occidental) nas costas do leste de España, desde o cabo da Nave (Alacant) polo sur, ata o cabo de Tortosa no delta do Ebro (Tarragona) no norte, abarcando unha liña costeira de aproximadamente 400&nbsp;km, e integrando nas súas augas ao arquipélago das illas Columbretes fronte ás costas de Castelló.

## Xeografía 
Ao longo de toda a liña de costa que comprende o golfo de Valencia, atopamos (de norte a sur) como accidentes xeográficos máis destacados os cabos de Peñíscola, Orpesa, e Cullera, pois xeralmente a costa é baixa e areenta, o cal favorece a presenza de abundantes zonas pantanosas (sobre todo na chaira central) como as albufeiras de Orpesa, Gandia, e máis concretamente a albufeira de Valencia.

Os cultivos de arrozais máis propios da chaira central compaxínanse co cultivo de cítricos ao longo de toda a costa e co cultivo de hortalizas no norte do Golfo.

De caudais irregulares e practicamente escasos na desembocadura, os ríos (de norte a sur) do Millars, Palancia, Turia, Xúcar, Serpis, e os pequenos ríos Girona e Gorgos, verten as súas augas neste golfo.

## Economía 
O Golfo de Valencia abarca unha área moi densamente poboada, pois a plataforma litoral da mesma comprende unha gran cantidade de praias que favorecen a consolidación do turismo (baixo os nomes turísticos de Costa do Azahar e Costa de Valencia para os litorais das provincias de Castelló e Valencia respectivamente), e o desenvolvemento industrial da zona tamén é patente debido á presenza de portos comerciais tan importantes como os de Valencia, Gandia, Sagunt, Castelló de la Plana, ou Sant Carles de la Ràpita.
Día do Non

miniatura|dereita
O **día do Non** é unha das maiores festividades en Grecia que ten lugar cada 28 de outubro. Conmemora a data en que o xeneral Ioannis Metaxás pronunciou o seu famoso «Non!» ao ultimato que lle entregou o embaixador italiano en Atenas, no marco da Guerra greco-italiana ocorrida durante a segunda guerra mundial.

## Véxase tamén 
### Outros artigos 
* Batalla de Grecia
* Guerra greco-italiana
Ioannis Metaxas

**Ioannis Metaxas** (en ), nado o 12 de abril de 1871 e finado o 29 de xaneiro de 1941, foi un xeneral e político grego que o 4 de agosto de 1936 estabeleceu unha ditadura de carácter fascista en Grecia, que fixo perdurar até a súa morte en 1941.

## Véxase tamén 
### Ligazóns externas 
* Metaxas Project
Eleftherios Venizelos

**Elefterios Venizelos**, nado o 23 de agosto de 1864 e finado o 18 de marzo de 1936 foi un político de gran relevancia da Grecia moderna. Exerceu como Primeiro Ministro de Grecia en sete ocasións, a primeira en 1910 e a última en 1933.

## Véxase tamén 
### Outros artigos 
* Tratado de Lausana
### Ligazóns externas 
* Fundación Venizelos
John Powell

**John Powell**, nado en Inglaterra o 18 de setembro de 1963 é un compositor británico de música cinematográfica. Powell estudou orixinalmente violín, cando era neno, antes de estudar no Trinity College of Music de Londres. Máis tarde aventurouse no jazz e a música rock, tocando na banda de soul The Fabulistics. Despois de abandonar a universidade compuxo música para anuncios, o que o levou a traballar como asistente do compositor Patrick Doyle.

## Véxase tamén 
### Ligazóns externas 
* Sitio web no oficial de John Powell
Javier Escribano Rodríguez

**Javier Escribano Rodríguez**, nado na Coruña o 9 de xaneiro de 1981, foi deputado do PPdeG no parlamento de Galiza.

## Traxectoria 
Estudou parcialmente economía na Universidade da Coruña. Afiliouse ao Partido Popular de Galicia en 1999, onde foi progresando ara chegar a presidente de Novas Xeracións da provincia da Coruña, coordinador rexional destas para Galiza, presidente da Asociación Libre de Estudantes (ALE) da Universidade da Coruña e membro da Xunta Directiva Rexional do PPdeG.

En outubro de 2011 dimitiu como deputado autonómico logo de saberse que estaba a ser investigado pola xustiza no denominado caso Area, por tráfico de influencias e suborno.

## Notas 
## Véxase tamén 
### Ligazóns externas 
* Novas relacionadas co persoeiro
KK Bosna

O **Košarkaški klub Bosna Royal**, comunmente coñecido como KK Bosna Royal ou Bosna Saraxevo, é un club de baloncesto da cidade de Saraxevo, capital de Bosnia e Hercegovina. Actualmente compite na Košarkaško prvenstvo Bosne i Hercegovine, a máxima competición do baloncesto bosníaco, así como na Liga do Adriático. Disputa os seus partidos como local no Olympic Hall Juan Antonio Samaranch (antes Olympic Hall Zetra), cunha capacidade para 12.000 espectadores. O seu maior éxito deportivo foi a Copa de Europa (actual Euroliga) conseguida en 1979 tras vencer na final ao Emerson Varese italiano.

## Notas 
## Véxase tamén 
### Ligazóns externas 
*Sitio web oficial
10 Things I Hate About You

:*Para a serie de televisión vexa **10 Things I Hate About You (serie de televisión)**

***10 Things I Hate About You**'' é un filme estadounidense dirixido por Gil Junger que se estreou en 1999.

## Sinopse 
As irmás Stratford son moi distintas. A guapa e popular Bianca nunca saíu cun rapaz, e Kat, a súa irmá máis vella, propúxose rexeitar a calquera mozo que demostre o máis mínimo interese por ela. Desgraciadamente, o estrito regramento que rexe o fogar dos Stratford prohibe a Bianca ter mozo ata que a súa irmá máis vella teña un.

## Personaxes 
* Heath Ledger como Patrick Verona
* Julia Stiles como Katarina "Kat" Stratford
* Joseph Gordon-Levitt como Cameron James
* Larisa Oleynik como Bianca Stratford
* David Krumholtz como Michael Eckman
* Andrew Keegan como Joey Donner
* Larry Miller como Doutor Walter Stratford
* Susan May Pratt como Mandella
* Gabrielle Union como Chastity Church
* Daryl Mitchell como Señor Morgan
* Allison Janney como Señor Perky
* David Leisure como Señor Chapin
* Kyle Cease como Bogey Lowenstien
* Kay Hanley como Michael Eisenstein
* Monique Powell e Brian Mashburn como membros de Save Ferris.

## Notas 
## Véxase tamén 
### Ligazóns externas 
* Ficha na IMDb 
* TCM Movie Database 
* Ficha en Filmaffinity
PBC Lukoil Academic

O **PBC Lukoil Academic** (en búlgaro: ПБК „Лукойл Академик“) é un club profesional de baloncesto da cidade de Sofía, capital de Bulgaria, que xoga na Natsionalna basketbolna liga, a máxima categoría do baloncesto do país. É o club máis laureado do baloncesto búlgaro, chegando incluso a xogar dúas veces a final da Copa de Europa (actual Euroliga) a finais dos anos 1950.

## Historia 
Fundada en 1947 como parte dos clubs Academic Sofia, é o equipo máis laureado de Bulgaria. Entre os seus premios internacionais destacan as dúas finais disputadas en 1958 e 1959 da da Copa de Europa (actual Euroliga), ambas perdidas contra o ASK Riga, e a Copa Internacional de Estudantes en 1957.

No ano 2000, o equipo trocou o seu nome polo de Lukoil Academic, como acordo de patrocinio asinado coa compañía petroleira rusa Lukoil, estabelecéndose rapidamente como o equipo dominante do campionato búlgaro. Dende entón é un participante habitual na Copa ULEB.

### Nomes 
* Academic Sofia (1947−2000)
* Lukoil Academic (2000−presente)

## Palmarés 
* **Liga de Bulgaria**
** **Campión (24)**: 1957, 1958, 1959, 1963, 1968, 1969, 1970, 1971, 1972, 1973, 1975, 1976, 2003, 2004, 2005, 2006, 2007, 2008, 2009, 2010, 2011, 2012, 2013, 2015.
* **Copa de Bulgaria**
** **Campión (11)**: 1952, 1954, 2002, 2003, 2004, 2006, 2007, 2008, 2011, 2012, 2013

## Véxase tamén 
### Ligazóns externas 
* Sitio web oficial *(en búlgaro)*
Ed Helms

**Edward Paul "Ed" Helms**, nado en Atlanta (Xeorxia) o 24 de xaneiro de 1974, é un actor e humorista estadounidense. É coñecido internacionalmente por interpretar o doutor Stu Price en *Resacón nas Vegas* e as súas secuelas.

## Filmografía 
### Filmes 
## Véxase tamén
The Patriot

***The Patriot*** é un filme estadounidense dirixido por Roland Emmerich que se estreou no 2000.

## Sinopse 
Ano 1776, durante a Guerra de Independencia dos Estados Unidos contra a Inglaterra do Rei Xurxo III. En Carolina do Sur, o viúvo Benjamin Martin (Mel Gibson), heroico soldado en Francia e na India, renuncia a combater para coidar dos seus sete fillos. Pero a pacífica vida que leva a familia Martin vese interrompida cando a guerra a alcanza de cheo. Gabriel (Heath Ledger), o fillo máis vello de Benjamin, alístase no exército, pero o seu pai concentra todos os seus esforzos en sacar adiante á súa prole. Porén, os británicos, ó mando do cruel coronel Tavington (Jason Isaacs), chegan ata a mesma porta da súa casa poñendo en perigo a toda a familia.

## Personaxes 
* Mel Gibson como Benjamin Martin
* Heath Ledger como Gabriel Martin
* Joely Richardson como Charlotte Selton
* Jason Isaacs como Coronel William Tavington
* Chris Cooper como Coronel Harry Burwell
* Tchéky Karyo como Alcalde Jean Villeneuve
* René Auberjonois como Reverendo Oliver
* Lisa Brenner como Anne Howard-Martin
* Tom Wilkinson como Tenente Xeneral Charles Cornwallis
* Peter Woodward como Xeneral das Brigadas Charles O'Hara
* Donal Logue como Dan Scott
* Leon Rippy como John Billings
* Adam Baldwin como Capitán James Wilkins
* Jamieson Price como Capitán Bordon
* Jay Arlen Jones como Occam
* Joey D. Vieira como Peter Howard
* Gregory Smith como Thomas Martin
* Mika Boorem como Margaret Martin
* Skye McCole Bartusiak como Susan Martin
* Trevor Morgan como Nathan Martin
* Bryan Chafin como Samuel Martin
* Logan Lerman como William Martin
* Terry Layman como Xeneral George Washington.
* Andy Stahl como Xeneral Nathanael Greene.
* Grahame Wood como o Tenente Británico

## Galardóns e nomeamentos 
* 2000: 3 nomeamentos ó Oscar: Mellor son, fotografía, banda sonora orixinal.

## Notas 
## Véxase tamén 
### Ligazóns externas 
* Ficha na IMDb
Zach Galifianakis

**Zachary Knight Galifianakis**, nado o 1 de outubro de 1969 en Wilkesboro, Carolina do Norte, é un humorista e actor de cinema e televisión. É coñecido internacionalmente por interpretar o personaxe de Alan Garner en *Resacón nas Vegas* e as súas secuelas.

## Filmografía 
## Véxase tamén 
### Ligazóns externas 
* Charlierose.com
Beethoven (filme)

***Beethoven*** é un filme estadounidense dirixido por Brian Levant que se estreou en 1992.

## Sinopse 
O pobre Beethoven, un can San Bernardo, escapa milagrosamente das gadoupas dunha banda de ladróns que rouban a tenda de animais onde estaba. Despois de pasar a noite agochado nun frío e húmido cubo do lixo, esperta no fogar dos seus soños: unha casa marabillosa cun enorme xardín e nenos.

## Personaxes 
* Charles Grodin como George Newton
* Bonnie Hunt como Alice Newton
* Nicholle Tom como Ryce Newton
* Christopher Castile como Ted Newton
* Sarah Rose Karr as Emily Newton
* Dean Jones como Doutor Herman Varnick
* David Duchovny como Brad
* Patricia Heaton como Brie
* Oliver Platt como Harvey 
* Stanley Tucci como Vernon 
* Laurel Cronin como Devonia Pest
* Nancy Fish como Miss Grundel
* Joseph Gordon-Levitt como Estudante #1

## Véxase tamén 
### Ligazóns externas 
* Ficha na IMDb 
* Ficha en Filmaffinity
Justin Bartha

**Justin Lee Bartha**, nado o 21 de xuño de 1978 en Fort Lauderdale, Florida, é un actor estadounidense. É coñecido por interpretar a Riley Poole no filme *National Treasure* e a Doug Billings en *Resacón nas Vegas* e *Resacón 2. Agora en Thailandia*.

## Filmografía 
## Notas 
## Véxase tamén 
{ORDENAR:Bartha, Justin}}
Beethoven's 2nd

'''''Beethoven's 2nd'''* é un filme estadounidense dirixido por Rod Daniel que se estreou en 1993. Segunda parte da serie de filmes de *Beethoven''.

## Sinopse 
Como todas as mañás a familia Newton sae ó traballo: os nenos ó colexio e os pais á oficina. Beethoven aproveita a ocasión para pasear polo parque, e alí atópase con Missy, unha cadela San Bernardo, e entre eles xorde o amor. Pouco tempo despois teñen uns cadeliños preciosos, pero entón xurdirán os problemas.

## Personaxes 
* Charles Grodin como George Newton
* Bonnie Hunt como Alice Newton
* Nicholle Tom como Ryce Newton
* Christopher Castile como Ted Newton
* Sarah Rose Karr como Emily Newton
* Debi Mazar como Regina
* Chris Penn como Floyd
* Ashley Hamilton como Taylor Devereaux
* Danny Masterson como Seth
* Catherine Reitman como Janie
* Maury Chaykin como Cliff Klamath
* Heather McComb como Michelle
* Felix Heathcombe como Percy Pennypacker
* Scott Waara como Banker
* Jeff Corey como Gus
* Virginia Capers como Miss Linda Anderson
* Jordan Bond como Jordan
* Pat Jankiewicz como Arthur Lewis
* Damien Rapp como Adolescente Heckler
* Kevin Dunn como Brillo

## Galardóns e nomeamentos 
* 1993: Nomeada ó Oscar: Mellor canción orixinal.
* 1993: Nomeada ó Globo de Ouro: Mellor canción orixinal.

## Véxase tamén 
### Ligazóns externas 
* Ficha na IMDb 
* Ficha en Filmaffinity
Ken Jeong

**Kendrick Kang-Joh "Ken" Jeong**, nado o 13 de xullo de 1969 en Detroit, Míchigan, é un humorista, médico e actor estadounidense de ascendencia surcoreana. É coñecido polas súas intervencións en filmes como *Knocked Up* (2007), *Resacón nas Vegas* (2009) e *Resacón 2. Agora en Thailandia* (2010).

## Filmografía 
## Véxase tamén
Willy De Clercq

**Willy Clarisse Elvire Hector De Clercq**, nado en Gante o 8 de xullo de 1927 e finado na mesma cidade o 28 de outubro de 2011, foi un avogado e político belga que formou parte da Comisión Europea, poder executivo da Unión Europea, entre 1985 e 1989.

## Véxase tamén 
### Ligazóns externas 
* Faveurs nobiliaires et distinctions honorifiques
BC Brno

O **Basketbal Club Brno**, antes coñecido como **Spartak Brno**, é un club profesional de baloncesto moravo con sede na cidade de Brno, ao sur da República Checa. Actualmente xoga na Národní Basketbalová Liga (NBL), máxima categoría do baloncesto checo. O Brno foi o dúas veces subcampión da Copa de Europa (actual Euroliga) nos anos 1960.

## Historia 
### Nomes 
* **Sokol** (1946−1951)
* **Spartak (Zbrojovka)** (1952−1990)
* **BVC Bioveta Ivanovice na Hane** (1991−1992)
* **Bioveta - COOP Banka** (1993−1995)
* **BC Stavex** (1995−1998)
* **Draci** (1998−1999)
* **BVV** (1999−2003)
* **A Plus** (2003−2009)
* **BC Brno** (2009−presente)

## Palmarés 
### Doméstico 
**Liga de Checoslovaquia**
* **Campións (20)**: 1946, 1947, 1948, 1949, 1950, 1951, 1951*, 1958, 1962, 1963, 1964, 1967, 1968, 1976, 1977, 1978, 1986, 1987, 1988, 1990
**Liga da República Checa**
* **Campións (3)**: 1994, 1995, 1996

### Europeo 
**Euroliga**
* Subcampións (2): 1964, 1968
**Copa Saporta**
* Subcampións (1): 1974

### Internacional 
**Copa Intercontinental**
* Subcampións (1): 1969

## Véxase tamén 
### Ligazóns externas 
* Perfil no sitio web da FIBA 
* Perfil no sitio web da FIBA Europa
Rayo Cantabria

O **Rayo Cantabria** é un club de fútbol español da cidade de Santander, equipo filial do Racing de Santander. Fundado en 1926 co nome actual, entre 1993 e 2019 recibiu o nome de **Real Racing Club de Santander B, S.A.D.**. Actualmente compite no grupo 2 da Segunda División RFEF, disputando os seus partidos nas Instalacións de La Albericia, con capacidade para 1.000 espectadores.

## Nomes do club
**Sociedad Deportiva Rayo Cantabria* (1926–1993)
**Racing de Santander B* (1993–)

## Datos do club 
***Tempadas en 2ª**: 0
***Tempadas en 2ªB**: 9
***Tempadas en 3ª**: 49 (Incluída a 2011/12)

### Historial 
## Xogadores 
:*Categoría principal: Xogadores do Racing de Santander B.*

## Palmarés 
* **Terceira División Española (5)**: 1960-61, 1986-87, 1994-95, 1998-99, 2004-05.
* Subcampión da Terceira División (9): 1958-59, 1965-66, 1989-90, 1992-93, 1993-94, 1995-96, 1996-97, 2001-02, 2007-08

## Véxase tamén
### Ligazóns externas
*Páxina oficial do club
Patrick Doyle

**Patrick Doyle**, nado en Uddingston (South Lanarkshire) o 6 de abril de 1953, é un compositor escocés dedicado á creación de bandas sonoras para filmes. Neste emprego, Doyle traballou frecuentemente con recoñecidos directores como Kenneth Branagh, Mike Newell, Alfonso Cuarón ou Brian de Palma.

## Véxase tamén 
### Ligazóns externas 
* IMDb
Efecto Magnus

O **efecto Magnus** é o fenómeno que explica porque un obxecto en rotación en desprazamento altera a súa traxectoria dentro dun fluído (líquido ou gas). Este efecto pode ser observado cando un xogador de fútbol chuta unha bola con efecto e esta fai unha curva no ar. Recibe este nome na honra do químico e físico alemán Heinrich Gustav Magnus, quen o describiu por primeira vez en 1853. É realmente produto de varios fenómenos, incluído o principio de Bernoulli e o proceso de formación da capa límite no fluído situado na contorna do obxecto en movemento.

## Explicación
miniatura|250px|A variación de velocidade e, por conseguinte, de presión, crea unha forza que despraza o obxecto da súa traxectoria *normal*. O efecto depende da velocidade de rotación da bola e tamén da cantidade de ar que a bola arrastra ao xirar, canto menos lisa sexa a bola, máis ar arrastra e maior é o efecto.
O efecto Magnus ocorre pois para todos os fluídos e dáse a seguinte regra:

*En diferentes puntos dunha corrente uniforme, se o fluído se move a velocidades diferentes, nos puntos de maior velocidade obsérvase menor presión e viceversa.

Un obxecto en rotación crea un remuíño de aire ao seu redor. Sobre un lado do obxecto, o movemento do remuíño terá o mesmo sentido que a corrente de aire á que o obxecto está exposto. Neste lado a velocidade incrementarase. No outro lado, o movemento do remuíño prodúcese no sentido oposto á da corrente de aire e a velocidade verase diminuída. A presión no aire verase reducida con respecto á presión atmosférica nunha cantidade proporcional ao cadrado da velocidade, co que a presión será menor nun lado que no outro, causando unha forza perpendicular á dirección da corrente de aire. Esta forza despraza o obxecto da traxectoria que tería se non existise o fluído.

Na imaxe, na que unha esfera observada lateralmente se está desprazando cara á dereita (polo que a velocidade do aire circundante respecto da esfera vai cara á esquerda) e xira no sentido das agullas do reloxo, a velocidade do aire no punto máis baixo da esfera aumenta polo arrastre deste xiro. Así mesmo, no punto máis alto, o xiro da esfera oponse á corrente de aire e frea esta corrente. De aí que no punto máis baixo da esfera apareza unha perda de presión respecto do máis alto, que impulsa á esfera cara a abaixo.

## Exemplos
É común facer referencia a este efecto á hora de explicar movementos estraños observados en deportes que fan uso de bolas en rotación, como poden ser o golf, o béisbol, o fútbol, o tenis, o tenis de mesa, o billar ou o crícket. Tamén se pode observar nos búmerangs.

## Véxase tamén
### Outros artigos
* Principio de Bernoulli
* Rotor Flettner

### Bibliografía
* EINSTEIN, A., Como Vejo o Mundo, Ed. Nova Fronteira, 1981, São Paulo

### Ligazóns externas
* O efecto Magnus 
* Efecto Magnus 
* O efecto Magnus e o movemento da pelota deportiva 
* Efecto Magnus (Applet Java)
Plateau

**Plateau** (*Meseta*) é un dos estados formantes da República Federal de Nixeria. 
Ten unha extensión de 30 913 km2 e limita polo norte co estado de Bauchi, polo leste e sueste co estado de Taraba, polo sur con Nassawara e polo oeste co estado de Kaduna. A súa capital é a cidade de Jos e a súa poboación cífrase nuns tres millóns e medio de persoas.

Plateau está considerado un dos estados con maior diversidade cultural e lingüística da xa diversa Nixeria. Nel fálanse cerca de 48 linguas. Entre as que teñen máis de 100 mil falantes, están o angas, o berom, o goemai, o kofyar, o mwaghavul, o ron e o tarok.

Ao estar situado na zona central do país, no límite entre os territorios de maioría cristiá e o norte musulmán, Plateau foi escenario de violentos combates entre membros de ambas as faccións. En 2010, estes enfrontamentos deixaron un saldo de polo menos 500 mortos.

## Historia 
O estado conformouse en 1926 como escisión da entón provincia de Bauchi (actualmente estado). Ao longo do século XX, mercé distintos acontecementos históricos, sufriu varias modificacións territoriais. A última delas tivo lugar en 1996, cando baixo o réxime militar de Sani Abacha, dispúxose que a parte occidental do territorio se separara para conformar o novo estado de Nassawara.

## Áreas de goberno local 
Este estado subdivídese internamente nun total de dezasete áreas de goberno local, a saber:

## Notas
A Lapela, Santa Mariña de Lesa, Coirós

**A Lapela** é un lugar da parroquia dos Santa Mariña de Lesa no concello coruñés de Coirós na comarca de Betanzos. Segundo o INE en 2010 tiña 37 habitantes (20 homes e 17 mulleres).

## Notas
## Lugares e parroquias
### Lugares de Santa Mariña de Lesa
### Parroquias de Coirós
Primeiro ministro de Tailandia

miniatura|border|120px|Bandeira do Primeiro Ministro de Tailandia.
Esta é a lista dos **primeiros ministros de Tailandia** dende o 1932.
Merille

Como topónimo **Merille** pode referirse a:

;En Galiza
***Merille**, parroquia do concello de Ourol;
***Soutomerille**, parroquia do concello de Castroverde;
****Soutomerille**, lugar de dita parroquia;
***Merille**, lugar da parroquia de Santa Mariña de Lesa, no concello de Coirós.

## Véxase tamén
### Outros artigos
Mungu ibariki Afrika

***Mungu ibariki Afrika*** (traducido: *Deus bendiza África*) é o himno nacional de Tanzania. O himno é a versión en suahili do ''Nkosi Sikelel' iAfrika'', canción usada tamén como parte do himno nacional por Zambia e anteriormente Zimbabwe, como tamén parte do de Suráfrica.

## Letra 
## Notas 
## Véxase tamén 
### Ligazóns externas 
* Himnuszok - Mungu ibariki Afrika 
* INTERVAL SIGNALS ONLINE-Mungu ibariki Afrika.
* Vídeo no Youtube do himno no comezo dun partido de fútbol entre Costa do Marfil e Tanzania
Atlántico Medio

O **Atlántico Medio** (en inglés ***Mid-Atlantic***) é unha rexión dos Estados Unidos que abrangue os seguintes estados:
* Delaware
* Maryland
* Nova Jersey
* Nova York
* Pensilvania
* Washington D. C. (que non é un estado, senón un distrito federal)
* Por veces tamén se inclúen Virxinia e Virxinia Occidental.

Este expresión comezouse a empregar cos primeiros poboadores europeos tras o establecemento inglés nas colonias (*Middle Colonies*). Estes estados caracterizáronse pola súa industria pesada tras a Declaración de Independencia do Reino Unido. Nesta rexión xuntáronse inmigrantes de todo o mundo no que pasou a chamarse o *melting pot* de culturas.

## Principais cidades do Atlántico Medio 
* Albany, Nova York
* Buffalo, Nova York
* Harrisburg, Pensilvania
* Jersey City
* Nova York
* Newark, Nova Jersey
* Filadelfia, Pensilvania
* Pittsburgh, Pensilvania 
* Rochester, Nova York
* Trenton, Nova Jersey
Harry Mulisch

**Harry Mulisch**, nado en Haarlem o 29 de xullo de 1927, finado en Ámsterdan o 30 de outubro de 2010, foi un escritor neerlandés. Xunto con W.F. Hermans e Gerard Reve, é considerado un dos "tres grandes" da literatura neerlandesa de posguerra. Escribiu novelas, obras de teatro, ensaios, poesía, e reflexións filosóficas.

## Obra 
* 1947 *Ik, Bubanik* 
* 1952 *Archibald strohalm*
* 1952 *Tussen hamer en aambeeld* 
* 1952 *De diamant: een voorbeeldige geschiedenis*
* 1953 *Chantaje op het leven* 
* 1955 *De sprong der paarden en de zoete zee* 
* 1955 *Het mirakel: episodes van troost en liederlijkheid uit het leven van de heer Tiennoppen* 
* 1956 *Het zwarte licht* 
* 1957 *De versierde mens* 
* 1958 *Manifesten* 
* 1959 ''Het stenen bruidsbed'
* 1960 *Tanchelijn* 
* 1961 *Voer voor psychologen* 
* 1961 *Wenken voor de Bescherming van Uw Gezin en Uzelf, Tijdens de Jongste Dag* 
* 1962 *De zaak 40/61* 
* 1962 *Quauhquauhtinchan in den vreemde: een sprookje* 
* 1966 *Bericht aan de rattenkoning* 
* 1967 *Wenken voor de Jongste Dag* 
* 1968 *Het woord bij de daad: getuigenis van de revolutie op Cuba* 
* 1970 *De verteller* 
* 1970 *Paralipomena Orphica* 
* 1972 *Oidipous Oidipous* 
* 1971 *De verteller verteld* 
* 1972 *Soep lepelen met een vork: tegen de spellinghervormers* 
* 1972 *Wat gebeurde er met sergeant Massuro?* 
* 1972 *De toekomst van gisteren: protocol van een schrijverij* 
* 1973 *Woorden, woorden, woorden* 
* 1973 *Het seksuele bolwerk*
* 1974 *De vogels: drie balladen* 
* 1974 *Bezoekuur* 
* 1975 *Mijn getijdenboek* 
* 1975 *Volk en vaderliefde* 
* 1975 *Tegenlicht* 
* 1975 *Kind en kraai* 
* 1975 *Twee vrouwen*
* 1976 *Het ironische van de ironie. Over het geval G.K. van het Reve* 
* 1976 *De grens* 
* 1976 *Vergrote raadsels: verklaringen, paradoxen en mulischesken* 
* 1976 *De wijn is drinkbaar dankzij het glas* 
* 1977 *Oude lucht*
* 1977 *De taal is een ei*
* 1977 *Oude lucht: drie verhalen* 
* 1978 *Wat poëzie is: een leerdicht*
* 1979 *Paniek der onschuld* 
* 1980 *De compositie van de wereld*
* 1982 *Opus Gran* 
* 1982 *De Aanslag*
* 1983 *Egyptisch*
* 1984 *Het Boek* 
* 1985 *Hoogste tijd* 
* 1987 *De pupil* 
* 1988 *De elementen* 
* 1988 *Het licht* 
* 1989 *Voorval: variatie op een thema*
* 1989 *Het beeld en de klok*
* 1990 *De zuilen van Hercules*
* 1992 *De ontdekking van de hemel*
* 1995 *Nederland voor beginners*
* 1995 *Bij gelegenheid* 
* 1996 *De Oer-Aanslag*
* 1997 *Zielespiegel: bij wijze van catalogus* 
* 1998 *Het zevende land* 
* 1999 *De procedure*
* 2000 *Het theater, de brief en de waarheid* 
* 2001 *Siegfried: een zwarte idylle*

## Notas 
## Véxase tamén 
### Ligazóns externas 
* Sitio oficial  
* Obituario de *The Independent*
Solitud

***Solitud*** é unha novela escrita por Caterina Albert i Paradís (baixo o pseudónimo de Víctor Català) e publicada por fascículos na revista *Joventut* entre marzo de 1904 e abril de 1905. É a novela máis coñecida da súa autora. Enmárcase dentro do modernismo, movemento literario e artístico de forte presenza en Cataluña. No ano 1908 foi publicada como novela nun único volume.

A tensión entre o individuo e a súa contorna constitúen o fundamento simbólico da obra, situando ao lector nun escenario inquietante, a montaña, que comparte protagonismo coa personaxe principal, Mila.

## Premios 
* Premio Fastenrath (1909).
* Xogos Florais de Barcelona (1909).

## Notas 
## Véxase tamén 
### Ligazóns externas 
* Páxina dedicada á obra *Solitud*
Rosalía Dans

dereita|miniatura|Estudio de pintura de Rosalía Dans na casa da súa nai en Curtis.

**Rosalía Collazo Dans**, nada na Coruña o 1 de xullo de 1955 e finada en Madrid o 18 de marzo de 2024, foi unha actriz, poeta e pintora galega, coñecida artisticamente como **Rosalía Dans**.
## Traxectoria 
Foi filla da pintora María Antonia Dans e do escritor Celso Collazo Lema. Iniciouse no audiovisual na serie de Televisión Española *Los gozos y las sombras*, onde interpretou a Rosario *la Galana*. Posteriormente apareceu noutras series de televisión como *Goya* (1985), *Las aventuras de Pepe Carvalho* (1986) ou *Lorca, muerte de un poeta* (1987). Participou en varios filmes, como *Amanece, que no es poco* (José Luis Cuerda, 1989), *La gran comedia* (Juan Pinzás, 1986), *Galego* (Manuel Octavio Gómez, 1988) ou *La seducción del caos* (Basilio Martín Patino, 1990), que foi o seu último filme.

Foi portada das revistas *Fotogramas* en novembro de 1975 e *Interviú* en setembro de 1982, unha revista que adoitaba levar modelos espidas ás súas páxinas (o que tivo un importante eco no tempo).

Como pintora fixo a súa primeira exposición en 1986, e a partir da década dos noventa dedicou a súa produción artística ás artes plásticas e á poesía.

## Obra bibliográfica
**La amatista* (poesía; Ópera Prima, 2009)
**El testamento* (poesía; Ópera Prima, 2015)
**Zen* (poesía; Ópera Prima, 2016)
**Trilogía: La amatista, El testamento, Zen* (poesía; Ediciones Libertarias, 2019)

## Notas 
## Véxase tamén 
### Bibliografía 
* 
* 
* 
* 

### Ligazóns externas 
* Ficha en AVG.
Beethoven's 3rd

'''''Beethoven's 3rd'''* é un filme estadounidense dirixido por David Mickey Evans que se estreou no 2000. Terceiro filme da serie *Beethoven''.

## Sinopse 
A familia Newton está de vacacións en Europa, pero non quere deixar de estar presente nunha gran reunión familiar que prepara todo o clan. En representación de todos acudirá Richard Newton, o irmán de George, que levará consigo ó gran can Beethoven.

## Personaxes 
* Judge Reinhold como Richard Newton
* Julia Sweeney como Beth Newton
* Joe Pichler como Brennan Newton
* Michaela Gallo como Sara Newton
* Mike Ciccolini como Tommy
* Jamie Marsh como Bill (William)
* Danielle Keaton como Penny
* Frank Gorshin como Tío Morrie Newton
* Holly Mitchell como Kennel Employee

## Véxase tamén 
### Ligazóns externas 
* Ficha na IMDb 
* Ficha en Filmaffinity
Melecitosa

miniatura|dereita|Composición da melecitosa en relación con outros azucres.

A **melecitosa** ou **melicitosa**  é un oligosacárido do grupo dos trisacáridos formado por tres unidades monosacáridas: glicosa-frutosa-glicosa, unidas por enlace O-glicosídico. Está presente no mel, melazas e no zume elaborado de numerosas árbores e plantas. É un compoñente das gotas de líquido azucrado que expulsan polo seu abdome diversos insectos áfidos (pulgóns), que chuchan o zume elaborado das plantas.

## Descubrimento 
A melecitosa descubriuse no zume elaborado do alerce ou lárice (*Pinus larix*) en 1883 por Bonastre en Francia . O seu nome procede do nome do alerce en francés, que é *méléze*.

## Estrutura 
A melecitosa é un trisacárido composto por dúas unidades de glicosa e unha de frutosa, e pode describirse como unha glicosa unida ao disacárido turanosa por enlace β(2-1)α ou como o disacárido sacarosa unido a unha glicosa por enlace α(1-3).

O nome do trisacárido é pois: Glc α(1-3)Fru β(2-1)α Glc.

## Propiedades 
A melicitosa é un sólido que funde a 153&nbsp;°C, é soluble en auga quente, e ten unha masa molar de 504,44 g/mol .

A melecitosa é un azucre non redutor . As formigas (*Lasius niger*) teñen unha sensibilidade ao sabor da melecitosa superior ao que teñen pola sacarosa.

## Mel e melaza 
[miniatura|esquerda|300px|[Pulgóns produtores de gotas de melaza sobre unha póla de abeto *Picea abies*.]]
A melecitosa é un constituínte menor do mel, como a rafinosa ou a turanosa, e supón arredor do 2,2% no mel dalgunhas abellas como a *Apis dorsata*. Os meles de melaza (mel de abeto) conteñen aínda unha proporción maior de melecitosa, de ata o 5%. Unha concentración elevada de melecitosa no mel (10%-12%) orixina a cristalización do mel (chamada ás veces "mel de cemento"), impedindo que as abellas a consuman en inverno, o que mingua a súa poboación. Provoca diarreas nos humanos.

A melecitosa é o principal azucre constituínte das pingas azucradas expulsadas polo abdome dos insectos chuchadores do zume elaborado das plantas (áfidos). Producido por hidrólise, permite aos insectos reducir o seu estrés osmótico dentro do seu corpo. A presenza de melecitosa nestas pingas atrae ás formigas e ás abellas, favorecendo unha relación simbiótica entre os áfidos e as formigas, xa que os áfidos alimentan con esta azucre ás formigas e as formigas protexen aos áfidos dos depredadores.

## Notas 
## Véxase tamén 
### Outros artigos 
* Xentianosa
* Oligosacáridos

### Ligazóns externas 
*  GLYCAN: G00456 Melezitose www.Genome.net
*  COMPOUND: C08243 Melezitose www.Genome.net
Beethoven's 4th

'''''Beethoven's 4th'''* é un filme estadounidense dirixido por David Mickey Evans que se estreou no 2001. Cuarto filme da serie *Beethoven''.

## Sinopse 
Cando os malos modos de Beethoven chegan a fartar ós Newton, os nenos apúntano en segredo a unha escola de adestramento. Porén, durante un paseo polo parque, Beethoven escapa e acaba confundíndose con Michelangelo, un can perfectamente amestrado que é cuspidiño a el. E así, mentres os Newton non acaban de dar creto ó obediente que se volveu o seu cadelo, o verdadeiro Beethoven adícase a estragar o fogar da rica e estirada familia Sedgwick.

## Véxase tamén 
### Ligazóns externas 
* Ficha na IMDb 
* Ficha en Filmaffinity
Aappilattoq, Kujalleq

**Aappilattoq** (antigamente *Augpilagtoq*) é unha poboación da municipalidade de Kujalleq, no sur de Groenlandia. Significa "anemone de mar" en lingua groenlandesa. Posuía 138 habitantes en outubro de 2011.

A área de Aappilattoq estivo habitada desde o século XIX, mais o asentamento actual fundouse en 1922.

As principais ocupacións da xente son a caza e a pesca.

Posúe unha escola, *Jaajap atuarfia*, con 22 alumnos no 2006, como tamén unha igrexa.

Até o 31 de decembro de 2008, pertencía a Nanortalik e a partir do 1 de xaneiro de 2009, forma parte de Kujalleq, cando os antigos municipios de Qaqortoq, Narsaq e Nanortalik deixaron de existir como entidades administrativas.

Alberga un heliporto operado pola Air Greenland, aínda que a principal vía de comunicación é a marítima, sendo practicamente inaccesible por terra.

## Xeografía 
Aappilattoq atópase ao leste de Nanortalik, a uns 50&nbsp;km ao norte de Cabo Farewell, o cabo máis meridional de Groenlandia, entre fiordes.

## Galería de imaxes 

Ficheiro:Aappilattoq_mountains_1.JPG|Formacións montañosas preto de Aappilattoq.
Ficheiro:Aappilattoq_mountains_2.JPG|Paredes verticais pétreas dominan a paisaxe preto de Aappilattoq.

## Poboación 
Ficheiro:Aappilattoq-kujalleq-population-dynamics.png

## Notas
Harry Lloyd

**Harry Lloyd**, nado o 17 de novembro de 1983 en Londres, é un actor de televisión inglés. É coñecido por interpretar Will Scarlett na serie *Robin Hood*. Recentemente apareceu na serie de televisión *Game of Thrones*, onde interpretaba o papel de Viserys Targaryen.

## Filmografía 
### Cinema 
### Curtametraxes 
### Televisión 
### Teatro 
## Notas 
## Véxase tamén 
### Ligazóns externas 
*Páxina dos seareiros
Alfonso Villarino Rodríguez

**Alfonso Villarino Rodríguez**, nado en 1939, é un político galego do PPdeG.

## Traxectoria 
Foi xastre, traballou na industria e foi director dunha sucursal bancaria. Nas primeiras eleccións democráticas presentouse como candidato de UCD á alcaldía de Oímbra e foi elixido alcalde por maioría absoluta. Continuou como alcalde nas sucesivas eleccións presentándose por Coalición Galega, AP, Centristas de Galicia e finalmente polo PPdeG, sempre con maioría absoluta, ata a súa retirada en 2015.

 

## Vida persoal 
É pai de Ana María Villarino Pardo
## Véxase tamén 
### Outros artigos 
* Eleccións municipais en Oímbra

### Ligazóns externas 
*Artigo en *La Voz de Galicia*
*Artigo en *El País*
Emilia Clarke

**Emilia Clarke**, nada o 23 de outubro de 1986 en Londres, é unha actriz inglesa. É coñecida por interpretar a Daenerys Targaryen na serie de televisión *Game of Thrones*.

## Filmografía 
## Notas 
## Véxase tamén 
### Ligazóns externas 
* Spotlight.com
USK Praha

O **USK Praha**, antes coñecido como **Slavia Praha**, é un club profesional de baloncesto bohemio con sede na cidade de Praga, capital da República Checa. Actualmente xoga na Národní Basketbalová Liga, máxima categoría do baloncesto checo. O USK foi o unha vez subcampión da Copa de Europa (actual Euroliga) en 1966 e campión da Copa Saporta en 1969.

## Historia 
### Nomes 
* Slavia ITSV (1953−1960)
* Slavia VŠ (1960−1992)
* USK Praha (1992−1995)
* USK-Trident (1995−1997)
* USK Erpet (1997−2001)
* USK Praha (2001−presente)

## Palmarés 
### Doméstico 
**Liga de Checoslovaquia**
* **Campións (11)**: 1964-65, 1965-66, 1968-69, 1969-70, 1970-71, 1971-72, 1973-74, 1980-81, 1981-82, 1990-91, 1991-92
**Liga da República Checa**
* **Campións (3)**: 1992-93, 1999-00, 2000-01

### Europeo 
**Euroliga**
* Subcampións (1): 1965-66
**Copa Saporta**
* **Campións (1)**: 1968-69
* Subcampións (1): 1967-68

## Véxase tamén 
### Ligazóns externas 
* Sitio web oficial *(en checo)*